Не, гэты сюжэт не новы. Уласна, і не ён з'яўляецца галоўным у новым спектаклі Беларускага тэатра музычнай камедыі "Мост мары". Чым жа прываблівае гэты мюзікл, напісаны кампазітарам В. Лебедзевым па п'есе А. Драбкінай? Перш за ўсё, рамантычным падтэкстам, маладым запалам. I, вядома, нетрадыцыйнай формай, якая дазволіла шукаць новыя рашэнні, асаблівыя выразныя сродкі. Да такога спектакля нельга падыходзіць са знаёмымі меркамі класічнай аперэты.